BIS ตั้ง “นิคอินเตอร์เทค” ลุยขายส่งสินค้า “เภสัชภัณฑ์”
BIS ส่งบริษัทย่อยจัดตั้ง “นิคอินเตอร์เทค” ดำเนินธุรกิจขายส่งสินค้าทางเภสัชภัณฑ์และเครื่องมือทางการแพทย์ มีทุนจดทะเบียน 1 ล้านบาท 
BIS ส่งบริษัทย่อยจัดตั้ง “นิคอินเตอร์เทค” ดำเนินธุรกิจขายส่งสินค้าทางเภสัชภัณฑ์และทางการแพทย์ มีทุนจดทะเบียน 1 ล้านบาท
15 มี.ค. 2566

บริษัท ไบโอซายน์ แอนิมัล เฮลธ์ จำกัด (มหาชน) หรือ BIS ขอแจ้งผ่านตลาดหลักทรัพย์ให้ทราบว่า ตามที่ประชุมคณะกรรมการบริษัท ครั้งที่ 1/2566 เมื่อวันที่ 20 มกราคม 2566 ได้มีมติให้ บริษัท นิวทริชั่น อิมพรูฟเมนท์ จำกัด ซึ่งเป็นบริษัทย่อยของ BIS ดำเนินการจัดตั้ง บริษัท นิคอินเตอร์เทค จำกัด เป็นบริษัทย่อยของ บริษัท นิวทริชั่น อิมพรูฟเมนท์ จำกัดประกอบธุรกิจขายส่งสินค้าทางเภสัชภัณฑ์และเครื่องมือทางการแพทย์ซึ่งเป็นบริษัทที่มีภาษีมูลค่าเพิ่ม
ทั้งนี้ บริษัทได้ดำเนินการจดทะเบียนจัดตั้งบริษัทย่อยแห่งใหม่กับกรมพัฒนาธุรกิจการค้ากระทรวงพาณิชย์เป็นที่เรียบร้อยแล้ว โดยมีทุนจดทะเบียน 1 ล้านบาท ประกอบด้วยหุ้นสามัญ 100,000 หุ้น มูลค่าหุ้นละ 10 บาท โดย บริษัท นิวทริชั่น อิมพรูฟเมนท์ จำกัด จะถือหุ้น 99.98%